โบรกเชียร์ซื้อ ICHI ลุ้นยอดขาย Q3 ฟื้นตัว ดันรายได้ปีนี้ 6.5 พันล้าน ชูเป้า 11 บ.
โบรกแนะนำซื้อเก็งกำไร ICHI ลุ้นยอดขาย Q3-Q4 ฟื้นตัว ได้แรงหนุนจากแผนออกสินค้าใหม่ 5-6 รายการใน 3 เดือนข้างหน้า สะท้อนว่าครึ่งปีหลังจะเติบโตแข็งแรง คงเป้ารายได้ปีนี้ 6.5 พันล้านบาท ชูเป้า 11 บาท
โบรกแนะนำซื้อเก็งกำไร ICHI ลุ้นยอดขาย Q3-Q4 ฟื้นตัว ได้แรงหนุนจากแผนออกสินค้าใหม่ 5-6 รายการใน 3 เดือนข้างหน้า สะท้อนว่าครึ่งปีหลังจะเติบโตแข็งแรง คงเป้ารายได้ปีนี้ 6.5 พันล้านบาท ชูเป้า 11 บาท
13 ก.ย. 2565

ผู้สื่อข่าวรายงานว่าสำหรับวันนี้ (13 ก.ย. 65) บริษัท อิชิตัน กรุ๊ป จำกัด (มหาชน) หรือ ICHI ถือเป็นหุ้นอีกตัวที่น่าจับตาสำหรับการลงทุน เนื่องจากมีทางบริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์วันนี้ว่ายกให้เป็นหุ้นเด่น โดยมีประเด็นสำคัญจากผู้บริหารมั่นใจต่อการฟื้นตัวของผลการดำเนินงานในไตรมาส 3/65 และไตรมาส 4/65 อย่างมากแม้เป็นช่วง Low Season ซึ่งได้แรงหนุนจากแผนออกสินค้าใหม่ 5-6 รายการใน 3 เดือนข้างหน้าช่วยหนุน Utilization Rate เป็นบวกต่อทั้งรายได้และ Margin  ปัจจุบันยังคงเป้ารายได้ปีนี้ 6.5 พันล้านบาท เพิ่มขึ้น 24% จากงวดเดียวกันของปีก่อน สะท้อนว่าครึ่งปีหลังจะเติบโตแข็งแรง
นอกจากนี้ทางฝ่ายวิจัยยังคาดกำไรไตรมาส 3/65  มีโอกาสทำจุดสูงสุดของปีก่อนอ่อนลงในไตรมาส 4/65 อีกทั้งคาดกำไรปี 65 จะทรงตัวจากงวดเดียวกันของปีก่อน ก่อนเร่งตัวเพิ่มขึ้น 15% จากงวดเดียวกันของปีก่อนในปี 66 ทั้งนี้ยังคงแนะนำ “ซื้อเก็งกำไร” ราคาเป้าหมาย 11 บาท
ส่วนสัญญาณเทคนิคโดยให้แนวรับ 9-8.70 บาท ส่วนแนวต้าน 9.50-9.70 บาท